אז לפני בערך עשר שנים, התקשרה אלי אישה מטקסס,
סטייסי בייקר,
והיא ראתה כמה מהתצלומים שלי בתערוכת אמנות
ותהתה אם תוכל לשכור את שירותי בכדי לצלם את הוריה.
עכשיו, בזמנו לא הכרתי את סטייסי, וחשבתי שהיתה זה סוג של
אילת נפט מבוססת ושתפסתי עשירה,
אך היה זה רק מאוחר יותר כשגיליתי
שהיא למעשה לקחה הלוואה על מנת לאפשר זאת.
צילמתי את הוריה,
אבל למעשה הייתי יותר נרגש מלצלם את סטייסי.
התמונה שצילמתי באותה יום
הפכה בסופו של דבר לאחד התצלומים המוכרים ביותר שלי.
בתקופה שבה צילמתי את התמונה הזו, סטייסי עבדה כעורכת דין
עבור מדינת טקסס.
זמן לא רב לאחר מכן, היא עזבה את עבודתה בכדי ללמוד צילום במיין,
ובזמן ששהתה שם, קרה שפגשה
את במאי הצילום של מגזין ה"ניו יורק טיימס"
ולמעשה הוצעה לה שם עבודה.
סטייסי בייקר: בשנים שעברו מאז, אלק ואני קיימנו
מספר פרויקטים במגזין ביחד,
והפכנו לידידים.
לפני מספר חודשים, התחלתי לדבר עם אלק על תחום משיכה שלי.
תמיד נמשכתי לשאלה כיצד זוגות נפגשים.
שאלתי את אלק כיצד הוא ואשתו רייצ'ל נפגשו,
והוא סיפר לי סיפור על משחק פוטבול בתיכון,
שבו היא הייתה בת 16 והוא בן 15,
והוא הציע לה לצאת איתו.
הוא אהב את שיערה הסגול.
היא הסכימה, וזה היה הסוף.
לאחר מכן שאלתי את אלק אם הוא יהיה מעוניין בקיום פרויקט צילום
שבוחן שאלה זו.
אלק: ואני התעניינתי בשאלה זו, אך למעשה הרבה יותר התעניינתי
במניע של סטייסי לשאול אותה,
במיוחד משום שלא שמעתי מעולם שלסטייסי היה חבר.
אז לצורך פרויקט זה, חשבתי שיהיה מעניין
אם היא תנסה להיפגש עם מישהו.
אז הרעיון שלי היה לגרום לסטייסי לצאת ל"ספיד דייטינג"
בלאס וגאס ביום האהבה.
(צחוק)(מחיאות כפיים)(מוזיקה)
סטייסי: נקלענו למה שפורסם כאירוע הספיד דייטינג הגדול בעולם.
היו לי 19 פגישות,
וכל אחת ארכה שלוש דקות.
המשתתפים קיבלו רשימת שאלות "שוברות קרח" בכדי לגלגל את השיחה
דברים כמו, "אם יכולת להיות כל סוג של חיה, איזו היית בוחר?"
דברים כאלו.
הדייט הראשון שלי היה קולין.
הוא מאנגליה,
והוא נישא בעבר לאישה שפגש לאחר שפרסם מודעה לבני מזל גדי.
אלק ואני ראינו אותו בסוף הערב,
והוא אמר שהוא נישק אישה באירוע באחת מהעמדות.
זאק וכריס הגיעו לאירוע ביחד.
זה קארל.
שאלתי את קארל, "מה הדבר הראשון שאתה שם לב אליו באישה?"
הוא אמר, "שדיים".
(צחוק)
מת'יו נמשך לנשים עם שוקיים שריריים.
דיברנו על ריצה. הוא עושה טריאתלון, אני רצה חצי-מרתון.
אלק אהב את העיניים שלו ושאל אם נמשכתי אליו, אבל לא נמשכתי,
וגם לא חשבתי שהוא נמשך אלי.
אוסטין ומייק הגיעו ביחד.
מייק שאל אותי שאלה היפותטית:
הוא אמר, "את בתוך מעלית ומאחרת לפגישה.
מישהו ממהר להיכנס למעלית.
האם תחזיקי את הדלת בשבילו?"
ואמרתי שלא.
(צחוק)
קליף אמר שהדבר הראשון שהוא שם לב אליו באישה הוא השיניים שלה,
והחמאנו האחד לשניה על השיניים.
משום שהוא ישן בפה פתוח,
הוא אמר שהוא חייב להשתמש יותר בחוט דנטלי בכדי למנוע מחלות חניכיים,
אז שאלתי באיזו תדירות הוא מנקה כך,
והוא אמר, "פעם ביומיים".
(צחוק)
עכשיו, כמישהי שמנקה בחוט דנטלי פעמיים ביום,
לא הייתי בטוחה שהוא משתמש יותר מהרגיל
אך אני לא חושבת שאמרתי זאת בקול.
ביל הוא רואה חשבון,
ודיברנו במשך כל שלוש הדקות על ראיית חשבון. (צחוק)
הדבר הראשון שספנסר שם לב אליו באישה הוא גוון העור שלה.
הוא מרגיש שנשים רבות שמות יותר מדי מייק אפ
ושהן צריכות לשים בדיוק מספיק בכדי להדגיש את המאפיינים הקיימים שלהן.
אמרתי לו שאני לא שמה מייק אפ בכלל
ונראה שהוא חשב כי זה דבר טוב.
קרייג אמר לי שהוא לא חשב שאני מוכנה להיות פגיעה.
הוא גם היה מתוסכל כשלא נראה היה שיכולתי להיזכר ברגע המביך ביותר שלי.
הוא חשב ששיקרתי, אבל לא שיקרתי.
לא חשבתי שהוא חיבב אותי בכלל, אך בסוף הערב,
הוא ניגש אלי ונתן לי קופסת שוקולדים.
היה מאוד קשה לדבר עם וויליאם.
אני חושבת שהוא היה שיכור.
(צחוק)
השחקן כריס מק'קנה היה המנחה של הערב.
הוא שיחק בעבר ב"צעירים חסרי מנוח".
לא יצא לי לצאת איתו לדייט.
אלק אמר שהוא ראה כמה נשים נותנות לו את מספרי הטלפון שלהן.
אין צורך לומר, לא התאהבתי באיש.
לא הרגשתי חיבור מיוחד עם אף אחד מהגברים שפגשתי,
וגם לא הרגשתי שהם הרגישו חיבור מיוחד איתי.
אלק: עכשיו, הדבר היפה ביותר בשבילי -
(צחוק) - כצלם, הוא האיכות של הפגיעות.
המעטפת החיצונית חושפת סדק שדרכו ניתן לקבל הצצה
לפנימיות שבירה יותר.
באירוע הדייטים הזה, ראיתי הרבה דוגמאות לכך,
אך בזמן שצפיתי בדייטים של סטייסי ודיברתי איתה עליהם,
הבנתי כמה שונה אהבה מצולמת מאהבה אמיתית.
מהי אהבה אמיתית? כיצד היא עובדת?
במטרה לעסוק בשאלה זו ולהבין כיצד מישהו עובר
מיציאות לדייטים ליצירת חיים משותפים,
סטייסי ואני הלכנו ל"סאן סיטי סאמרלין",
שהוא בית האבות הגדול בלאס וגאס.
איש הקשר שלנו היה ג'ורג', שמנהל את מועדון הצילום הקהילתי.
הוא סידר לנו להיפגש עם זוגות אחרים בסטודיו הצילום המאולתר שלהם.
סטייסי: לאחר 45 שנות נישואין, בעלה של אנסטסיה נפטר לפני שנתיים,
אז שאלנו אותה אם היו לה תמונות ישנות מחתונתם.
היא פגשה את בעלה כשהייתה מלצרית בת 15
במסעדת ברביקיו קטנה במישיגן.
הוא היה בן 30.
היא שיקרה בקשר לגילה.
הוא היה הגבר הראשון שיצאה איתו.
דין הוכתר ל"צלם השנה של לאס וגאס" שנתיים ברצף,
וזה תפס את תשומת הלב של אלק,
כמו גם העובדה שהוא פגש את אשתו, ג'ודי,
באותו גיל שאלק פגש את רייצ'ל.
דין הודה שאהב להסתכל על נשים יפות.
אך מעולם לא הטיל ספק בהחלטתו להינשא לג'ודי.
אלק: ג'ורג' פגש את ג'וזפין בנשף קהילתי.
הוא היה בן 18, היא בת 15.
כמו רבים מהזוגות שפגשנו, הם לא היו ממש פילוסופיים
לגבי בחירותיהם הראשוניות.
ג'ורג' אמר משהו שנשאר עמי.
הוא אמר, "כשיש לך את ההרגשה הזו, אתה פשוט זורם איתה"
בוב וטרודי נפגשו בפגישה עיוורת כשהיא הייתה עדיין בתיכון.
הם אמרו שלא נמשכו באופן מיוחד האחד לשניה
כשנפגשו לראשונה.
אף על פי כן, הם התחתנו זמן קצר לאחר מכן.
סטייסי: הסיפור שנשאר איתי יותר מכל
היה של ג'ורג', נשיא מועדון הצילום, ואשתו, מרי.
אלה היו נישואיהם השניים של ג'ורג' ומרי.
הם נפגשו במועדון קאנטרי בלואיוויל, קנטאקי שנקרא "הסהרה".
הוא שתה שם לבדו והיא בילתה עם חברים.
כשהם החלו לצאת, הוא היה חייב למס הכנסה 9000 דולר
והיא הציעה לעזור לו לצאת מהחובות,
אז במשך השנה שחלפה, הוא העביר את המשכורות שלו למרי,
והיא עזרה לו לצאת מהחובות.
ג'ורג' היה למעשה אלכוהוליסט כשהם נפגשו, ומרי ידעה זאת.
בנקודה כלשהי בנישואיהם, הוא אמר ששתה
54 בירות ביום אחד.
במקרה אחר, כשהיה שיכור, הוא איים להרוג את מרי
ואת שני ילדיה,
אך הם נמלטו וצוות יס"מ הוזעק לבית.
באופן מדהים, מרי חזרה אליו,
ובסופו של דבר דברים השתפרו.
ג'ורג' השתתף באלכוהוליסטים אנונימיים
ולא שתה במשך 36 שנים.
(מוזיקה)
בסוף אותו יום, אחרי שעזבו את "סאן סיטי",
אמרתי לאלק שלא ממש חשבתי
שהסיפורים של איך נפגשו הזוגות האלו יהיו כל כך מעניינים.
מה שהיה יותר מעניין
היה איך שהם הצליחו להישאר ביחד.
אלק: לכולם הייתה איכות מדהימה של סבולת,
אך זה היה נכון גם באשר לרווקים.
העולם הוא מקום קשה, והרווקים היו שם בחוץ
מנסים להתחבר לאנשים אחרים,
והזוגות נאחזו האחד בשני
אחרי כל השנים.
התמונות האהובות עלי מהטיול הזה היו של ג'ו ושל רוזאן.
עכשיו, עד הזמן שבו פגשנו את ג'ו ורוזאן,
פיתחנו מנהג של לשאול זוגות אם היו להם תמונות ישנות מהחתונה.
במקרה שלהם, הם שלפו בו זמנית מארנקיהם
את אותה התמונה בדיוק.
מה יותר יפה, חשבתי לעצמי,
התמונה הזו של זוג צעיר, שהרגע התאהב
או הידיעה ששני האנשים הללו מחזיקים בתמונה הזו במשך שנים?
תודה לכם.
(מחיאות כפיים)